## Rješenje Hrvatske agencija za elektroničke komunikacije od 2. prosinca 2009.

### NN 2/2010 (4.1.2010.), Rješenje Hrvatske agencija za elektroničke komunikacije od 2. prosinca 2009.

2 04.01.2010 Rješenje Hrvatske agencija za elektroničke komunikacije od 2. prosinca 2009.

HRVATSKA AGENCIJA ZA POŠTU I ELEKTRONIČKE KOMUNIKACIJE

32

Hrvatska agencija za poštu i elektroničke komunikacije na temelju članka 12. stavka 1. t. 12., članka 17. st. 3. i članka 92. Zakona o elektroničkim komunikacijama (»Narodne novine« br. 73/08), te članka 8. Pravilnika o uvjetima dodjele i uporabe radiofrekvencijskog spektra (»Narodne novine« br. 136/08), a povodom zajedničkog pisanog zahtjeva trgovačkog društva T-Mobile Hrvatska, Zagreb, Ulica grada Vukovara 23, i trgovačkog društva HT – Hrvatske telekomunikacije d.d., Zagreb, Savska cesta 32, za izdavanje suglasnosti za prijenos dozvola za uporabu radiofrekvencijskog spektra, na temelju odluke ravnatelja od 2. prosinca 2009. g., donosi

RJEŠENJE

1. Trgovačkom društvu T-Mobile Hrvatska d.o.o., Zagreb, Ulica grada Vukovara 23, izdaje se suglasnost za prijenos sljedećih dozvola za uporabu radiofrekvencijskog spektra na trgovačko društvo HT – Hrvatske telekomunikacije d.d., Zagreb, Savska cesta 32:

• dozvola za nepokretne radijske postaje u mikrovalnim vezama:

– MV-00091/2006, Požega – Požega, koja vrijedi do 2. ožujka 2011. g.

– MV-00092/2006, Rovišće – Predavac, koja vrijedi do 2. ožujka 2011. g.

– MV-00093/2006, Podevčevo – Ključ, koja vrijedi do 2. ožujka 2011. g.

– MV-00094/2006, Jelovac – Liščev Brig, koja vrijedi do 2. ožujka 2011. g.

– MV-00096/2006, Duboševica – Batina, koja vrijedi do 2. ožujka 2011. g.

– MV-00097/2006, Mračaj – Imotski, koja vrijedi do 2. ožujka 2011. g.

– MV-00123/2007, Polača – Benkovačko selo, koja vrijedi do 21. veljače 2012. g.

– MV-00123/2007, Polača – Benkovačko selo, koja vrijedi do 21. veljače 2012. g.

– MV-00124/2007, Umac – Benkovačko selo, koja vrijedi do 21. veljače 2012. g.

– MV-00125/2007, Vukšić – Benkovačko selo, koja vrijedi do 21. veljače 2012. g.

– MV-00126/2007, Gaćelezi – Krković, koja vrijedi do 21. veljače 2012. g.

– MV-00127/2007, Tusti Vrh – Zagreb, koja vrijedi do 21. veljače 2012. g.

– MV-00128/2007, Moravče – Nespeš, koja vrijedi do 21. veljače 2012. g.

– MV-00129/2007, Briševo – Poljica, koja vrijedi do 21. veljače 2012. g.

– MV-00130/2007, Biograd – Pakoštane, koja vrijedi do 21. veljače 2012. g.

– MV-00131/2007, Vrpolje – Perković, koja vrijedi do 21. veljače 2012. g.

– MV-00132/2007, Prežba – Lastovo, koja vrijedi do 21. veljače 2012. g.

– MV-00140/2008, Dugi Oto – Rivanj, koja vrijedi do 29. lipnja 2012. g.

– MV-00141/2008, Cunj – Hrib, koja vrijedi do 29. lipnja 2012. g.

– MV-00186/2008, Badern – Ženodraga, koja vrijedi do 16. studenoga 2012. g.

– MV-00594/2008, Lipova Glavica – Karaula, koja vrijedi do 1. travnja 2013. g.

2. Na trgovačko društvo HT – Hrvatske telekomunikacije d.d. u cijelosti se prenose prava i obveze koje proizlaze iz dozvola iz točke 1. ovog rješenja, uključujući uvjete dodjele i uporabe određene tim dozvolama.

3. Prijenos dozvola iz točke 1. ove odluke i prijenos prava i obveza iz točke 2. ovog rješenja proizvodi pravni učinak sljedećeg dana od dana upisa pripajanja u registarski uložak trgovačkog društva HT – Hrvatske telekomunikacije d.d. kod Trgovačkog suda u Zagrebu.

4. Do nastupa okolnosti iz točke 3. ovog rješenja, trgovačko društvo T-Mobile Hrvatska d.o.o. ovlašteno je upotrebljavati dozvole iz točke 1. ove odluke sukladno vrijedećim propisima.

5. Po dostavi dokaza u upisu pripajanja iz točke 3. ovog rješenja, trgovačkom društvu HT – Hrvatske telekomunikacije d.d. izdat će se nove dozvole za uporabu radiofrekvencijskog spektra.

6. Ovo rješenje objavit će se u »Narodnim novinama« i na internetskim stranicama Hrvatske agencije za poštu i elektroničke komunikacije.

Obrazloženje

Hrvatska agencija za poštu i elektroničke komunikacije (u daljnjem tekstu: HAKOM) je 9. studenoga 2009. g. zaprimila zajednički pisani zahtjev trgovačkog društva HT – Hrvatske telekomunikacije d.d. (u daljnjem tekstu: HT) i trgovačkog društva T-Mobile Hrvatska d.o.o. (u daljnjem tekstu: T-Mobile) za davanje suglasnosti na prijenos dozvola za uporabu radiofrekvencijskog spektra sukladno članku 92. Zakona o elektroničkim komunikacijama (u daljnjem tekstu: ZEK) dodijeljenih T-Mobileu na HT. U predmetnom podnesku navedena društva navode da je zahtjev podnesen u svrhu kako bi HT po nastanku pravnih učinaka pripajanja, sukladno posebnim propisima, stekao pravo pružati elektroničke komunikacijske usluge koje pruža T-Mobile na području Republike Hrvatske.

Društva su specificirala predmetni zahtjev na način da se istim zahtijeva suglasnost za prijenos dozvola za nepokretne radijske postaje u mikrovalnim vezama, kako slijedi:

– MV-00091/2006, Požega – Požega, koja vrijedi do 2. ožujka 2011. g.

– MV-00092/2006, Rovišće – Predavac, koja vrijedi do 2. ožujka 2011. g.

– MV-00093/2006, Podevčevo – Ključ, koja vrijedi do 2. ožujka 2011. g.

– MV-00094/2006, Jelovac – Liščev Brig, koja vrijedi do 2. ožujka 2011. g.

– MV-00096/2006, Duboševica – Batina, koja vrijedi do 2. ožujka 2011. g.

– MV-00097/2006, Mračaj – Imotski, koja vrijedi do 2. ožujka 2011. g.

– MV-00123/2007, Polača – Benkovačko selo, koja vrijedi do 21. veljače 2012. g.

– MV-00123/2007, Polača – Benkovačko selo, koja vrijedi do 21. veljače 2012. g.

– MV-00124/2007, Umac – Benkovačko selo, koja vrijedi do 21. veljače 2012. g.

– MV-00125/2007, Vukšić – Benkovačko selo, koja vrijedi do 21. veljače 2012. g.

– MV-00126/2007, Gaćelezi – Krković, koja vrijedi do 21. veljače 2012. g.

– MV-00127/2007, Tusti Vrh – Zagreb, koja vrijedi do 21. veljače 2012. g.

– MV-00128/2007, Moravče – Nespeš, koja vrijedi do 21. veljače 2012. g.

– MV-00129/2007, Briševo – Poljica, koja vrijedi do 21. veljače 2012. g.

– MV-00130/2007, Biograd – Pakoštane, koja vrijedi do 21. veljače 2012. g.

– MV-00131/2007, Vrpolje – Perković, koja vrijedi do 21. veljače 2012. g.

– MV-00132/2007, Prežba – Lastovo, koja vrijedi do 21. veljače 2012. g.

– MV-00140/2008, Dugi Otok – Rivanj, koja vrijedi do 29. lipnja 2012. g.

– MV-00141/2008, Cunj – Hrib, koja vrijedi do 29. lipnja 2012. g.

– MV-00186/2008, Baderna – Ženodraga, koja vrijedi do 16. studenoga 2012. g.

– MV-00594/2008, Lipova Glavica – Karaula, koja vrijedi do 1. travnja 2013. g.

Uvidom u evidenciju HAKOM-a utvrđeno je da T-Mobile ima gore navedene valjane dozvole.

Nadalje, uvidom u poslovne knjige HAKOM-a utvrđeno je da je T-Mobile podmirio sve dospjele obveze kojih je obveznik na temelju prethodno navedenih dozvola.

Vezano uz ispunjenje ostalih uvjeta propisanih za izdavanje suglasnosti za prijenos dozvola, utvrđeno je da društvo preuzimatelj udovoljava uvjetima i mjerilima odabira utvrđenima člankom 92. st. 3. ZEK-a i člankom 8. st. 4. Pravilnika o uvjetima dodjele i uporabe radiofrekvencijskog spektra (u daljnjem tekstu: pravilnik). Naime, člankom 522. st. 3. Zakona o trgovačkim društvima (»Narodne novine« br. 111/93, 34/99, 52/00, 118/03,107/07 i 146/08) propisano je da upisom pripajanja u sudski registar u kojem je upisano društvo preuzimatelj, imovina pripojenog društva i njegove obveze prelaze na društvo preuzimatelja, te je društvo preuzimatelj sveopći pravni sljednik pripojenog društva i time stupa u sve pravne odnose pripojenog društva. Slijedom svega navedenog, odlučeno je kao u točki 1. izreke.

Nadalje, na temelju zahtjeva T-Mobilea i HT-a za donošenjem odluke o izdavanju suglasnosti koja bi imala učinak od datuma upisa pripajanja u registarski uložak trgovačkog društva HT – Hrvatske telekomunikacije d.d. kod Trgovačkog suda u Zagrebu, a uzimajući u obzir odredbu članka 522. st. 3. i 4. Zakona o trgovačkim društvima, te članak 11. Zakona o sudskom registru (»Narodne novine« br. 1/85, 57/96, 1/98, 30/99, 45/99, 54/05, 40/07), odlučeno je kao u točki 3. i 4. izreke.

Sukladno članku 92. st. 5. ZEK-a, te članku 8. st. 9. i 10. pravilnika, odlučeno je kao u točki 2. i 5. izreke.

Na temelju članka 14. ZEK-a, odlučeno je kao u točki 6. izreke.

Slijedom svega navedenog, na temelju članka 12. stavka 1. t. 12., članka 14., članka 17. st. 3., članka 92., te članka 8. pravilnika, odlučeno je kao u izreci.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor pred Upravnim sudom Republike Hrvatske u roku od 30 dana od dana primitka ovog rješenja.

Klasa: UP/I-344-01/09-01/3227

Urbroj: 376-09-04-05

Zagreb, 2. prosinca 2009.

Ravnatelj
dr. sc. Dražen Lučić, v. r.

Rješenje, NN 2/2010-32